89. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ ΚΑΙ ΚΟΙΝΩΝ.  ΑΣΦΑΛΙΣΕΩΝ Αριθ.50940 της 24 Οκτ. /1 Νοεμ. 1995 (ΦΕΚ Β΄  906) Αύξηση ποσών στεγαστικών δανείων ΕΣΑΚ για δικαιούχους ΟΕΚ Ν. Αττικής. 1.Τροποποιούμε μερικά τις αριθ. 50896/25.11.94 και 50259/14.6.95 αποφάσεις μας και αυξάνουμε το ποσό των στεγαστικών δανείων που θα χορηγούνται από το πρόγραμμα του Ειδικού Στεγαστικού Ανακυκλούμενου Κεφαλαίου (Ε.Σ.Α.Κ.) στους δικαιούχους του ΟΕΚ, Νομού Αττικής που είχαν υποβάλει αιτήσεις στην απογραφή του έτους 1983, όπως παρακάτω: α)Μέχρι 7.000.000 δραχμές για μεμονωμένα άτομα ή οικογένεια χωρίς παιδιά. β)Εφόσον οι δικαιούχοι έχουν προστατευόμενα παιδιά κατά τις διατάξεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ», το ανωτέρω βασικό ποσό προσαυξάνεται κατά 1.000.000 δραχμές για κάθε προστατευόμενο παιδί χωρίς περιορισμό. Κατά τα λοιπά ισχύουν τα οριζόμενα στην αριθ. 50896/25.11.1994 απόφασή μας. 2.Επίσης αυξάνουμε τα ποσά των δανείων του Ε.Σ.Α.Κ. για τους δικαιούχους του Ν. Αττικής που είχαν υποβάλει αιτήσεις στο πρόγραμμα του 1993 και τα καθορίζουμε, όπως παρακάτω: α)Μέχρι 7.000.000 δραχμές για μεμονωμένα άτομα ή οικογένεια χωρίς παιδιά. β)Εφόσον οι δικαιούχοι έχουν προστατευόμενα παιδιά κατά τις διατάξεις του Κανονισμού «περί προϋποθέσεων παροχής κατοικίας και δανείων υπό του ΟΕΚ, το ανωτέρω βασικό ποσό προσαυξάνεται κατά 1.000.000 δραχμές για κάθε προστατευόμενο παιδί χωρίς περιορισμό. Κατά τα λοιπά ισχύουν τα οριζόμενα στην αριθ. 50305/2 4.1991 απόφασή μας. 3.Τα κατά τα ανωτέρω αυξημένα ποσά θα χορηγηθούν σε όσους δικαιούχους υπογράφουν δανειακή σύμβαση μετά τη δημοσίευση της απόφασης αυτή στην Εφημερίδα της Κυβερνήσεως. Για τη χορήγηση επιδόματος αυξημένης ευθύνης στους Υπαλλήλους Ο.Ε.Κ., βλ. άρθρ. 24 Νόμ. 2434/19-20 Αυγ. 1996 (ΦΕΚ Α΄ 188), κατωτ. σελ. 98,727. Σελ.68,934 Τεύχος 1293-Σελ.88 